Pavo Raudsepp

Pavo Raudsepp (sündinud 9. oktoobril 1973 Koerus) on eesti murdmaasuusataja, mitmekordne Eesti meister.

2002. aastal saavutas Pavo Raudsepp Salt Lake City taliolümpiamängudel sprindis (vabatehnika) 34. ja 30 km sõidus (v, ühisstart) 60. koha.  

2004. aastal tuli ta Eesti meistriks suusasprindis.

Pavo Raudsepp on mitmekordne Eesti meister tünnisõidus. 

Ta on ettevõtte P.Õ.M.M juhataja.

27. jaanuaril 2018 valiti ta Tamsalus Rahva Ühtsuse Erakonna juhiks. 14. jaanuaril 2019 astus ta erakonnast välja ja kandideeris valimistel hoopis Vabaerakonna nimekirjas. Ta sai Vabaerakonna esinumbrina 6. valimisringkonnas 87 häält. 14. märtsil 2019 astus ta taas Rahva Ühtsuse Erakonda.

Isiklikku
Tema abikaasa on Õnnela Raudsepp, neil on tütred Marii, Marleen, Martta.

Viited

Välislingid 
 
 
 "Tamsalu gümnaasiumist sai lahinguväli" Virumaa teataja, 22.12.2015

Eesti poliitikud
Eesti murdmaasuusatajad
Sündinud 1973